С договор за покупко-продажба на жилище по реда на чл.117 от ЗТСУ през 1990 година майка ми, баща ми, брат ми и аз закупихме от Столичен Народен Съвет жилище.Като всеки придобива 1/4 от него. През 2016 година баща ми почина, а в началото на този месец почина и майка ми. Трябва да подам декларация по чл.14 от ЗМДТ.С брат ми имаме по договора по 1/4 от апартамента, а сега получаваме в наследство по още 1/4. Всеки става собственик на 1/2 от апартамента.  

Въпроса ми е – Как да опиша в декларацията, че вече съм собственик на 1/4 и получавам в наследство 1/4?  

Какви документи трябва да приложа към нея при подаването и?




декларация по чл.14 ЗМДТ
========================

 

След като сте придобили по наследство – след смъртта на майка си и на баща си идеални части от въпросния апартамент, следва да подадете декларация по чл. 32 от ЗМДТ – “при откриване на наследство данъчно задължените лица по чл. 31 или техните законни представители са длъжни в срок от 6 месеца да подадат декларация в общината по последното местожителство на наследодателя”.  

Съгласно чл. 14, ал. 6 от ЗМДТ -” при придобиване на имот по наследство декларацията по ал. 1 се подава в срока по чл. 32. ”  

В декларацията по чл. 14 ЗМДТ има възможност да се отбележи на какви идеални части сте собственик, като следва да приложите документи за собственост и удостоверение за наследници.


Поздрави,  

адв. Николина Митова  

тел. 0898 303092


